Mikhail Nestrujev

Mikhail Valerjevitsj Nestrujev (russisk: Михаил Валерьевич Неструев) (født 28. oktober 1968 i Moskva) er en russisk pistolskytter. Han er en allsidig skytter som har hatt stor suksess i fire av de fem pistoløvelsene innen ISSF. Han har verdensrekorden i 25 m pistol med 594 poeng. Han deler også den europeiske rekorden i 25 m standardpistol med Ragnar Skanåker og Vladas Turla, og har skutt over 580 flere ganger.

Nestrujev har også utmerket seg i de olympiske øvelsene. Under Sommer-OL 2004 tapte han en jevn finale mot Wang Yifu i 10 m luftpistol, men få dager senere tok han gull i øvelsen 50 m pistol. Han har også mange medaljer fra EM og VM i alle fire disipliner, og har vunnet fire ISSF verdenscupfinaler på rad i luftpistol (2002–2005).

Han har oberstløytnants grad, og har gjennom flere år hatt suksess i internasjonale militære konkurranser.

Eksterne lenker 
 
 Nestrujevs profil på ISSF NEWS

Russiske skyttere
Olympiske mestere for Russland
Personer fra Moskva
Medaljevinnere under Sommer-OL 2004
Fødsler i 1968
Olympiske medaljevinnere i skyting